Exqrch/javanese-Komodo-pixelgpt huggingface dataset:
Gunggungé panyatur basa Afrikaans ana kira-kira wong 15 nganti 23 yuta
Basa Afrikaans Tmula ana ing Koloni Landa ing laladan Cape (Tanjung), lumantar nyempal saka dhialèk Landa Eropa, sajeroning abad 18
Ing pramila abad 18 lan nganti abad 20, Basa Afrikaans ing Basa Landa dianggep kanthi "kitchen language" utawa Basa Pawonan (), lan kurang géngsiné, uga diarani basa ngisoré Basa Landa kang umum "Kaaps Hollands" ("Cape Dutch," i.e
Afrikaans) "geradbraakt," "gebroken" anf "onbeschaafd Hollands" ("Basa Landa Ndhésa"), saliyané diarani "verkeerd Nederlands" ("Basa Landa Salah")
Kira-kira 90 nganti 95% tetembungan Basa Afrikaans mula saka Basa Landa, lan ana pambédha ing tetembungan antaraning rong basa iki; nanging Afrikaans duwé morpologi kang luwih katon, paramasastra lan éjan
Ana tataran silihmangertèn utawa mutual intelligibility antara rong basa mau, mligané ing panulisan
Basa Afrikaans olèh njupuk silihan tetembungan lan paramasastra saka basa-basa liyané kaya ta acquired Basa Melayu, Basa Khoisan, Basa Portugis, lan Basa-basa Bantu, and Afrikaans has also been significantly influenced by South African English
Nanging, panyatur Basa Landa kerep ngadhepi luwih sithik kebingungan yèn ngrungokaké panyatur basa Afrikaans tinimbang kosok baliné
Silihpangertèn iki ora sepadan, amarga panyatur Basa Landa luwih bisa reti Afrikaans tinimbang sewaliké
Lumrahé, silihpangertèn antaraning Landa lan Afrikaans luwih gedhé tinimbang Landa lan Basa Frisia utawa antaraning Basa-Basa Jermanik Lor kaya ta Basa lan Basa Swèdhen
Panulis lan juru gurit Afrika Kidul ya iku Breyten Breytenbach, njajal nggambaraké adoh-adohing basa kanthi Dunya Panyatur Inggris lan nemu yèn bédhané Basa Landa Baku lan Afrikaans mèh padha karo antaraning Basa Inggris Baku Receive Pronunciation lan Basa Inggris Amérikah Sarékat Kidul
Akèh-akèhané para pamanggon pramila kang cukilé saiki diarani wong Afrikaner asalé saka Republik Pitung Provinsi Walanda kang saiki dadi Walanda lan Flander, sanajan seperenemé uga saka Prancis, mligané Huguenot lan seperpitu saka Jérman
Buruh lan buruh tukon kang uga ngembangaké basa Afrikaans ya iku Asia (mligané wong Melayu lan wong Malagasi, saliyané wong Khoi, Wong San, lan Wong Bantu kang uga manggon ing laladan iku
Wong Kréol ing pramula abad 18—kaya kang kacatet ing kasusé Hendrik Bibault lan para Oude Ram — iku kang paling pramula ngundhang dhèwèké "Afrikaner" (Wong Afrika)
Nembé ing tengah-tengahing abad 19 wong Boer uga njupuk tembung iku.
Wong Khoi lan wong-wong blasteran padha-padha diarani 'Coloureds' utawa 'warna'
Awit taun 1815, Basa Afrikaans ngganthèni basa Melayu dadi basa pangajaran ing sekolah-sekolah Islam Afrika Kidul, mula ditulis ing Abjad Arab: dheleng Arabic Afrikaans
Sabanjuré, Basa Afrikaans kang ditulis ing aksara Latin, mula ana ing layang kabar, lan panulisan-panulisan agama lan pulitik awit 1850
Ing taun 1875, sak wong panyatur basa Afrikaans saka Cape ngadhekaké kumpulan jenengé"Genootskap vir Regte Afrikaanders" ("Society for Real Afrikaners"), lan nerbitaké rena-rena buku ing basa Afrikaans, kalebu paramasastra, bausastra, sajarah lan buku-buku bab agama
Ing taun 1825, Afrikaans diakoni pamaréntah dadi basa kang hakiki, tinimbang salah sawijining dhialèk basa Landa
Mulané Afrikaans dianggep pérangan dhialèk Basa Landa ing Afrika Kidul nganti pramila abad 20, nalika basa iki diakoni dadi basa kang séjé ing undhang-undhang Afrika Kidul, bebarengan karo Basa Landa baku, kang akiré Afrikaans ngganthèni dadi salah sawijining basa resmi
Sadurungé Perang Boer (1880-1881 lan1899-1902), "lan pirang taun sakbaré, basa Afrikaans dianggep ora patut kanggo pandhdikan
Malahan dianggep kaya ‘basa pawonan’ utawa ‘basa kasar’, kang pantes dadi sesambungan antaraning wong Boers menyang." Nanging, 23 taun sawisé Perang Boer Kapindo babar ing taun 1902, lan uga amarga upayané Gerakan Basa Afrikans (the Afrikans Language Movement) ing tanggal 8 Mèi 1925, Undhang-Undang Basa Resmi No 8 taun 1925 (the Official Languages of the Union Act No 8 of 1925) diloloské ing parembugan
8 of 1925) diloloské ing parembugan Déwan Rakyat lan Sènat, lan wayah iku Basa “Landa" dilebokaké dadi salah sawijining basa resmi kalebu uga Afrikaans
Nanging, ing Undhang-Undhang Dhasar Afrika Selatan taun 1961 ngganthi posisi Afrikaans lan Landa, akiré Basa Inggris lan Afrikaans dadi basa resmi najan uga nglebokaké Basa Landa
Nanging tembung Basa Landa ora karan manèh ing Undhang-Undhang Dhasar anyar taun 1983
Monumèn Basa Afrikaans ("Afrikaanse Taalmonument") manggon ing sawijining gumuk kang ngadhep kutha Paarl, Western Cape Province, Afrika Kidul
Resmi dibuka kanggo umum ing tanggal 10 Oktober 1975, tugu iki dibangun kanggo mendhaki 50 taun Afrikaans diakoni dadi salah siji basa resmi ing Afrika Kidul kang bédha karo Basa Landa
Tugu iki dibangun ing Paarl ing pringatan 100 taun ngadhegé "Genootskap van Regte Afrikaners" (Society of Real Afrikaners), salah sawiji pakumpulan kang nguri-uri jatining Afrikaner lan kabungahan ing basané dhéwé
Ahli basa Paul Roberge njelasaké yèn tulisan ‘Afrikaans asli’ kang paling pramila iku serat doggerel saka taun 1795 lan guneman kang ditulisaké déning musapir Landa 1825
Tulisan cithak pramila antaraning Afrikaner mung nganggo basa Landa Éropa
Nanging ing tengahing abad 19, luwih akèh ditulis ing Afrikaans, kang nalika semono isih dianggep dhialèk enggon-enggonan
Meurant nerbitaké buku kang judhulé "Zamenspraak tusschen Klaas Waarzegger en Jan Twyfelaar" ("Guneman antaraning Claus Truthsayer lan John Doubter"), kang dianggep tulisan basa Afrikaans kang bener
#ALIH Sawetara, Abu Bakr Effendi uga nulis buku pedoman Islam ing panulisan Arab Afrikaans ing taun 1862 nganti 1869, nanging nembé diterbitaké lan disebaraké ing taun 1877
Bausastra lan buku paramasastra pratama basa Afrikaans diterbitaké taun 1875 déning "Genootskap vir Regte Afrikaners" ("Society for Real Afrikaners")ing kutha Cape Town.#ALIH Bausastra pratama basa Afrikaans "Woordeboek van die Afrikaanse Taal" (WAT) ("Dictionary of the Afrikaans Language"), kang durung pepeg, nanging ana bausastra sak volume kang digawé padinan ya iku "Verklarende Handwoordeboek van die Afrikaanse Taal" (HAT)
Sawetara panulisan resmi Afrikaans iku"Afrikaanse Woordelys en Spelreëls", kang disusun déning Die Taalkommissie
Kitab Injil Pertalan Afrikaans
Tetenger utama pangembangané basa iku ya iku dipertalanaké kitab injil ing basa Afrikaans
Sadurungé, panyatur basa Afrikaans-Landa Cape kudu maca injil ing basa Landa Statenbijbel
Perkara iku ana pranalané Statenvertaling karo Sinode Dordrecht taun 1618 kang wujud wujud kunaning Basa
Amarga iku, panyatur basa Landa lan Landa Cape angèl silih mangertèn, lan tambah ora diweruhi déning panyatur basa Afrikaans.
Hoogehout, , lan Stephanus Jacobus du Toit wong-wong kang pramula mertalaké injil ing basa Afrikaans the first
Panenger pertalan injil ing basa iku ing taun 1878 saka pertalané C
Hoogehout's translation of the "Evangelie volgens Markus" (Injil Markus, kang maksudé
Injil miturut Markus); nanging pertalan iku ora diterbitaké lan kasimpen ing Perpustakan Nasional Afrika Kidul (the South African National Library), Kutha Cape Town
Pertalan sampurna injil ing basa Afrikaans terbit ing taun 1933 déning J
Fourie, lan BB Keet
Karya iki dadi tetenger kang ndadikaké basa Afrikaans "'n suiwer en oordentlike taal", ya iku " basa kang tepak lan pantes" kanggo kaperluan agama, mligané antarané panyatur basa Afrikaans kang agamané Calvinist lan ora yakin karo pertalan injil kang rena-rena saka vèrsi Landa kang digawé cekelan sadurungé
Ing 1983, pertalan anyar mangayubagyani 50 taun pertalan injil taun 1933 lan ngapiki versi kang butuh dibesuti
Besutan akir èdisi iki digarap déning E
Afrikaans kalebu sub kelompok dhéwé ing Jérmanik Kulon lan kalebu Frankonia Ngisor.
Basa Afrikaans akèh silihmangertèn karo Basa Landa
Basa-basa liyané kang sadhulur ya iku Basa Jérman, Basa Inggris, Basa Frisia, basa-basa Jérman Ngisor lan Yiddish
Sanajan nyebutaké "Afrikaners", iku ngarahé ing bebrayan, tetembungan "Afrikaanses" utawa"Afrikaanssprekendes" (lit
Panyatur Afrikaans) kuduné nyebutaké wong-wong ora pandheng asal mulané kang nyatur basa Afrikaans dadi basa ibuné
Jatiné basa durung nyatakaké endhi-endhi tetembungan kang tepak, lan telung tetembungan iku lumrah ing sesambungan padinan
Kelompok panyatur Afrikaans saka kulit putih mula diarani "The Boere"
Sawetara tetembungan "boerseun" lan "boeremeisie" (kang artiné bocah tani) dadi tetembungan kang populèr antaraning Afrikaner kulit putih kanggo ngungkapké rasa bungah, ora masalah dhèwèké pancèn wong tani utawa dudu
Basa Afrikaans uga dipituturaké ing Namibia
Sadurungé mardika, Afrikaans statusé padha karo Basa Jerman dadi salah sawijining basa resmi
Nanging awit kamardikan Namibia ing taun 1990, basa Afrikaans diakoni dadi salah sawiji basa enggon-enggon, nanging dudu basa resmi manèh
Ana uga cacah cilik panyatur basa Afrikaans antaraning warga kulit putih Zimbabwé, amarga akèh kang metu saka nagara iku awit taun 1980
Basa Afrikaans uga dadi basa pedoman pandhidhikan sekolah-sekolah ing Bophuthatswana, lan Bantustan
Akèh wong Afrika Kidul kang manggon lan makarya ing nagara Bèlgi, Walanda, Inggris, Irlandia, Australia, Niu Selan, Kanada, Amérikah Sarékat lan Kuwait, lan akèh kang panyatur basa Afrikaans
Dhèèwké andhuwèni aksès ing situs-situs basa Afrikaans, situs pawartos kaya ta Netwerk24.com lan Sake24 , lan uga giyaran lumantar jejaring kaya ta saka Radio Sonder Grense lan Radio Pretoria
Basa Afrikaans uga duwé pangaruh ing Basa Inggris Afrika Kidul
Akèh tetembungan Basa Inggris kana kang dijupuk saka Afrikaans, kaya ta "bakkie" ("truk bukaan"), "braai" ("panggangan"), "naartjie" ("jeruk keprok"), "tekkies" (Ing Amèrika "sneakers", ing Inggris "trainers", ing Kanada "runners" kang artiné sepatu kèts)
Ana sawatara tembung ing basa Inggris baku uga wod saka basa Afrikaans, kaya tuladha, "aardvark" (lit
"babi lemah"), "trek" ("lelana pambuka", maksud asliné "narik" nanging uga artiné "pindahan"), "spoor" ("dalan tikus"), "veld" ("latar" ing Afrikaans
"lapangan"), "commando" from saka tembung Afrikaans "kommando" kang artiné unit tarung cilik, "boomslang" ("ula uwit") lan "apartheid" ("pisahan")
Ing taun 1976, para siswa SMA ing kutha Soweto pramula haruhara Soweto amarga pamarèntah mutusaké yèn basa Afrikaans didadèkaké basa prèntah kanggo separuh wulangan kang diajarké ing sekolah-sekolah dudu kulit (turahé nganggo basa Inggris)
Sanajan basa Inggris mung dadi basa asliné 8,2% pendhudhuk, nanging paling akèh direti lan basa kaloro mayoritas wong Afrika Kidul
Basa Afrikaans luwih akèh dipituturaké tinimbang Inggris ing provinsi Cape Kulon lan Cape Lor, atusan kilomèter saka Soweto
Panolakan wong kulit ireng menyang basa Afrikaans lan luwih milih Basa Inggris malih ditegesaké samubare pamarèntah ngethokaké kebijakan sak sasi sawisé huru hara iku
Asilé: 96% sekolah-sekolah kulit ireng milih nganggo basa Inggris (tinimbang Afrikaans utawa basa asli liyané) dadi basa ater-ateré
Iku amarga basa Afrikaans uga dipandheng nalika basa penindas kanggo sawatara wong, dhesekan dilancaraké kanggo mbusek basa Afrikaans dadi basa pangajaran ing universitas-universitas Afrika Kidul, kang nggarai protes mahasiswa kang anggegirisi ing taun 2015
IngUndhang-Undhang Dhasar Afrika Kidul taun 1996, Afrikaans tetep dadi salah sawiji basa resmi saliyané basa Inggris lan sangang basa liyané
Artiné, kebijakan anyar iki ngalongi Afrikaans lan luwih milih basa Inggris, utawa kanggo ngakomodir basa-basa resmi liyané
Tuladhané ing taun 1996, South African Broadcasting Corporation ngelongi cacah siyaran télévisi ing basa Afrikaans, sawatara maskapé South African Airways ngilangi jeneng Afrikaans "Suid-Afrikaanse Lugdiens" saka awak pesawaté.
Pada karo liyané, misi diplomatik Afrika Kidul mung nampilaké tetenger nagara ing basa Inggris lan basa nagara panggonané, ora ning Afrikaans
Sanajan kaanan ngono, basa Afrikaans tetep kuwat
Rena-rena layang kabar lan kalawarti ing baasa Afrikaans tetep diterbitaké ing cacah kang akèh
Salah sawijiné kalawarti umum kanggo kulawarga "Huisgenoot" ing basa Afrikaans iki duwé paling akèh pawacan sakindhenging nagara
Saliyané iku, salah sawiji saluran TV berbayar ing basa Afrikaans kang jenengé KykNet uga nyiar awit taun 1999, lan saluran musik Afrikaans music channel, MK ("Musiek kanaal") (Saluran Musik), ing taun 2005
Buku-buku basa Afrikaans isih uga diterbitaké saben taun, mligané déning penerbit Human & Rousseau, Tafelberg Uitgewers, Struik, lan Protea Boekhuis
Trilogi film Afrikaans kang judhulé "Bakgat" (ditayangké taun 2008) nggarai bangkité indhustri film basa Afrikaans (kang wis mandheg awit tengah-tengah taun 1990an) lan lagu pramilané penyanyi kalairan Bèlgi ya iku Karen Zoid kang judhulé "Afrikaners is Plesierig" (rilis ing tau 2001) uga dadi sebab bangkité manèh indhustri musik basa Afrikaans saliyané ing jinis musik Rock
Basa Afrikaans andhuwé rong tugu kang dibangun kanggo pangurmatan
Tugu pramila dibangun ing Burgersdorp, Afrika Kidul, ing taun 1893, lan tugu kapindho, kang luwih apik lan dibangun déning Afrikaans Language Monument ("Afrikaanse Taalmonument"), ana ing Paarl, Afrika Kidul, ing taun 1975
Nalika kalawarti desain asal Inggris ya iku "Wallpaper" nggambarké basa Afrikaans dadi salah sawiji ‘’basa paling èlèk sakdunya’’ ing artikelé ing èdisi September 2005 bab Monumen Basa Afrikaans, Milyarder Afrika Kidul ya iku Johann Rupert (pimpinan Richemont Group), njawab karo narik kabèh iklan-iklané kaya ta Cartier, Van Cleef & Arpels, Montblanc lan Alfred Dunhill saka kalawarti iku
Panulisé, Bronwyn Davies iku wong Afrika Kidul panyatur Basa Inggris Afrika Kidul
Basa Landa Modern lan Afrikaans duwé 90 persèn tetembungan kang padha
Panyatur Afrikaans bisa reti lan sinau basa Landa mung sedhiluk
Panyatur basa Landa malah luwih rikat manèh yèn nyinaoni basa Afrikaans, amarga paramasastrané kang ringkes, nanging yèn mangertèni basa guneman rada suwé
Sawetara panyatur basa Afrikaans bisa sinau pangucapan basa Landa lumantar cara gladhèn sedhiluk
Iku kang nggampangaké perusahaan-perusahaan saka Walanda lan Bèlgia mbukak pusat télépon ing Afrika Kidul..
Javanese Diaspora Event Javanese Diaspora Event dicekak JDE utawa mung Javanese Diaspora iku adicara karotengah taunan kang ancasé ngumpulaké wong Jawa saka saindengé donya ing Kutha Ngayogyakarta
Tekan sapréné, adicara iki wis ping telu diayahi, taun 2014, 2015, lan 2017
Sing ngadani ya iku "Javanese Diaspora Network"
Adicara iki kondhang awit irah-irahané "Ngumpulké Balung Pisah" (NBP) kang mangku karep ngumpulaké wong-wong Jawa kang padha mencar nanging padha nunggal jiwa ing memetri kabudayan Jawa, kadi déné balung-balung pisah kang satemené nunggal awak
JDE iku minangka pasamuwan kanggo rembugan ngenani tuwuh-tumengkaré lan tembé buriné kabudayan Jawa
Taun 2017, JDE diadani ing Kutha Ngayogyakarta
Panyarta kang ngèstrèni adicara iki teka saka njeron lan njaban rangkah Indonésia, mligi papan-papan dunungé wong Jawa ing njabané Pulo Jawa
Saka njeron rangkah, panyarta mligi teka saka Sumatra, Kalimantan, lan Sulawesi, déné saka njaban rangkah mligi saka Surinam, Nèderlan, Singgapur, Malaysia, lan Kalédhonia Anyar
Gagasan ngenani JDE thukul saka Facebook
Kawitané, wong-wong Jawa saka manéka papan padha duwé grub dhéwé-dhéwé
Contoné, ana grub-grub wong Jawa Surinam, Kalédhonia Anyar, lan Walanda, samono uga wong Jawa Tondano, Lampung, lsp
Nalika taun 2007, kang mandhégani grub-grub iku padha nglumpuk ing sawiji grub "Javanese Diaspora", kang dikepyakaké minangka paguyubané wong Jawa saka saindengé donya
Adicara iki pisanan diadani taun 2014 tanggal 15-16 Fèbruari ing Hotèl Merapi Merbabu, Yogyakarta
Nalika iku ngepasi njeblugé Gunung Kelud
Awuné tekan Yogyakarta lan njalari tutupé sawenèh papan anggegana ing Jawa, kalebu Papan Anggegana Adisucipto, uga wurungé sakèhé pamaburan
Ing taun iku, satusan panyarta saka Walanda, Surinam, lan Indonésia ngèstrèni adicara iki
Ing taun 2015, JDE II diadani tanggal 15-16 Agustus
Adicarané dièstrèni udakara wong 300 saka 14 nagara
Ing taun 2017, JDE III diadani tanggal 17-23 April ing Bètèng Vredeburg, Yogyakarta
Manawa sadurungé JDE dikemunah mligi déning "Javanese Diaspora Network", JDE III uga disengkuyung déning pamaréntah Yogyakarta kang diwakili Dinas Kebudayaan DIY
Basa kang dianggo ing JDE iku basa Jawa ngoko minangka basa kang dingertèni wong Jawa saka manéka papan lan basa Inggris.
Basa Chavacano Basa Chavacano utawa Chabacano iku basa kréol kang dhedhasar basa Spanyol kang dadi basané tutur ing sawatara tlatah ing nagara Filipina, mligi ing Kutha Cavite, Ternate, Zamboanga lan Ermita
Basa iki siji-sijiné basa kang dhedhasar basa Spanyol ana ing Asia
Umuré wis punjul 400 taun
Chavacano iku salah sawiji basa kréol kang tuwa dhéwé
Ana enem dhialèk kang kasebar ing saindengé Filipina, mligi ing Pulo Luzon lan Mindanao
Enem dhialèk iku antarané: telu kang kena pangaruh basa Tagalog kaya ta dhialèk Caviteño (dicaturaké ing Kutha Cavite), Bahra utawa Ternateño (dicaturaké ing Ternate, Cavite) lan Ermiteño (mbiyèn dicaturaké ing Ermita ing Kutha Manila, nanging wis musna)
Saliyané ing Pulo Luzon, ana telung dhialèk liyané kang ana ing Pulo Mindanao, kaya ta: Zambuangeño kang dicaturaké ing Ujung Zamboanga, mligi ing Kutha Zamboanga, Zamboanga del Norte, Zamboanga del Sur, Zamboanga Sibugay, sapérangan Provinsi Basilan, Sulu, lan Tawi-Tawi, lan sawenèh panyatur ana ing Semporna
Ana uga panyatur kang diarani Davaweño utawa Castellano Abakay ing saubengé Kutha Davao lan Cotabateño ing tlatah Cotabato
Béda karo dhialèk kang ana ing Luzon, dhialèk Chavacano ing Mindanao akèh olèh pangaruh saka basa Cebuano, Ilonggo, lan basa-basa kiwa-tengené
Sanajan dudu saka kulawarga basa Austronésia, basa Chavacano nduwéni sipat dwipurwa (rédhuplikasi) kaya déné basa-basa tangga-teparoné
Panyatur asli lan Dhialèk
Basa Chavacano iku basa kréol kang dhedhasar saka Basa Spanyol Meksiko lan Basa Portugis
Tetembungan Basa Spanyol Andalusia tinemu ing sawatara Chavacano, nanging tembung-tembung saka Basa Nahuatl, basa asli saka Mèksiko Tengah, uga ana
Sanajan tetembungan dhasaré saka Mèksiko, nanging paramasastrané dhedhasar saka basa-basa Filipina, mligané Basa Hiligaynon, Basa Tagalog lan Basa Cebuano
Kajaba basa-basa iku, tetembungan basa Chavacano uga olèh pangaruh saka Basa Italia, Basa Portugis lan basa-basa asli Amérika kaya ta Basa Nahuatl, Basa Taino, Basa Quéchua lan sakpanunggalé
Tuladhané ana ing tembung kaya ta ‘’chongo’’ (kethèk, tinimbang tembung Spanyolé "), ‘’tiange’’ (pasar cilik), lsp.#ALIH Sawetara tetembungan dhialèk Ternateño akèh pangaruh Portugis lan basa Ternaté saka Indonésia
Amarga dhialèk iki saka kulawangsané laskar saka Ternaté, Indonésia kang digawa déning wong Spanyol ing tlatah iku
Iku kathon saka panganggo tembung 'na' tinimbang tembung Spanyol ('en') kang artiné ‘ing’
Bédhané karo basa-basa kréol ing Luzon, dhialèk Zamboangueño nyilih tetembungan saka basa-basa Austronesia liyané kang tangga teparoan karo Chavacano, kaya ta Basa Hiligaynon, Basa Subanen/Subanon, Basa Bangingi, Basa Sama, Basa Tausug, Basa Yakan, Basa Tagalog, Basa Ilokano lan Basa Malayu
Amarga basa Chavacano Zamboanga uga dicaturaké déning Muslim, dhialèk iki uga andhuwéni tetembungan saka Basa Arab mligané tetembungan bab agama Islam
Kajaba iku, tembung Basa Persia kang lumebu lumantar Basa Arab uga tinemu ing Chavacano
Cacah panyatur Basa Chavacano paling akèh manggon ing Kutha Zamboanga lan ing provinsi Basilan
Ana uga dhampyak-dhampyak panyatur Chavacano ing Kutha Cavite lan Ternate
Ing pérangan provinsi Zamboanga del Sur, Zamboanga Sibugay, Zamboanga del Norte, Davao, lan Kutha Cotabato uga tinemu panyatur Chavacano
Miturut Cacah Jiwa Filipina taun 2000, ana kira-kira 607,200 panyatur Basa Chavacano sak Filipina
Cacah sajatiné bisa luwih akèh amarga warga ing Kutha Zamboanga kang mitutur Chavacano ngeluwihi gambaran cacah jiwa iku
Asil cacah jiwa iku uga durung nglebokké panyatur Chavacano kang manggon ing manca nagara
Lan ora disangkal manèh, Zamboangueño kang dadi dhialèk kang paling akèh panyaturé.
Basa Chavacano dadi basa resmi ing Kutha Zamboanga kang saiki cacahé punjul sayuta, kajaba iku uga dadi salah siji basa resmi ing Basilan
Panyatur Chavacano uga ana ing kutha Semporna ing sisih wétanSabah, Malaysia—yèn iku ora nggumun—amarga pérangan lor pulo Kalimantan iki cedhak karo Kapuloan Sulu lan Jasirah Zamboanga
Panyatur Basa Chavacano bokmenawa ana uga ing pérangan Sabah liyané, amarga Sabah mbiyén sapérangan lumebu guminté Spanyol lan saka para pangungsi kang lumayu saka Jasirah Zamboanga lan tlatah Muslim ing Mindanao kaya ta Kapuloan Sulu
Sak cacah cilik warga asli Zamboanga lan Basilan kaya Wong Tausug, Wong Samal, lanWong Yakan kang akèhané Muslim uga mitutur basa iki
Sawetara ing provinsi Sulu lan Tawi-Tawi, ana uga panyatur Basa Chavacano de Zamboanga kang kabèhé tangga teparo karo wong Kristen
Panyatur Chavacano Zamboanga, Islam utawa Kristen, ya ana ing Lanao del Norte lanLanao del Sur
Wong Islam lan Kristen ing Maguindanao, Sultan Kudarat, Cotabato, South Cotabato, Kutha Cotabato, lan Saranggani mitutur "Chavacano de Zamboanga", sawatara liyané kang ana ing Davao mitutur "Chavacano de Davao"
Biyèn, Jasirah Zamboanga, Basilan, Sulu, Tawi-tawi, Maguindanao, Kutha Cotabato, Soccsksargen (tlatah kang diwangun saka provinsi Sultan Kudarat, Cotabato, South Cotabato, lan Saranggani) and Tlatah Davao tau dadi péranganing Republik Zamboanga kang cendhek umuré, lan Chavacano dadi basa resminé
Basa Chavacano mligané dadi basa pitutur
Ing jaman biyèn, panganggoan basa iki ing kasusastran mung sithik lan ana ing laladan panyatur basa Chavacano iku waé
Basa Chavacano luwih kerep dadi basa wicara tinimbang basa kasusastran kang kosok bali karo Basa Spanyol ing Filipina kang luwih kasil dadi basa tulis timbang basa wicara
Pirang taun iki, ana pangiguh kang nguri-uri basa Chavacano ing panulisan, nanging pambudi iku mung ing dongèng rakyat lan pustaka-pustaka agama uga pérangan cilik tulisan ing mèdia cètak
Sanajan basa Chavacano digawé déning mèdia massa, gréja Katulik, pendhidhikan, lan guminté ing Kutha Zamboanga, nanging isih sathithik karya kang ditulis ing basa iki lan aksès rujukan-rujukan iku ora mesti ana
Amarga Chavacano uga dicaturaké dadi basa kaloro déning Wong Islam ora mung ing Kutha Zamboanga lan Basilan, nanging uga ing Sulu lanTawi-tawi, ana sawatara buku-buku agama utawa Kuran kang diterbitké ing Chavacano
Sawetara basa-basa kréol ing Mindanao kaya Castellano Abakay lan Cotabateño wis ing bebaya arep sirna, dhialèk Zamboangueño terus sinambungan mligané ing tengah abad dhisik nganti saiki
Zamboangueño uga ngalami leburan tembung-tembung basa Inggris lan Tagalog, uga basa-basa liyané ing tetembungané
Amarga iku wis akèh bebantahan lan rundhingan antaraning panyatur tuwa, panyatur enom, paramakawi, ahli basa, sosiolog, ahli sajarah lan pendhidhik bab nguri-uri, pangolahan, setandarisasi lan wuri-wuriné minangka basa kréol dhedhasar Spanyol
Amarga paramasastrané, panganggoan Basa Kastilia lan tembung-tembung uga ukara Spanyol \bkuna\b kang ndadikaké sesambungan antarané panyatur Chavacano (mligané Zamboangueño) lan basa Spanyol rada angèl
Kanggo panyatur kang wis ngerti, Chavacano bisa dimengertèni déning panyatur Spanyol, lan uga kosok baliné, nanging panyatur Chavacano uga kangèlan nyandhak basa Spanyol yèn wis lumebu ukara lengkap
Chavacano utawa Chabacano asalé saka tembung basa Spanyol "" kang ing arti dhasar ya iku "kasar", "ndhésa", "rucah", utawa ‘’bangka"
Sajeroné jaman kolonial Spanyol, basa iki déning para panyatur basa Spanyol diarani ""lenguaje de la calle", "lenguaje de parian" (basa dalanan), utawa"lenguaje de cocina"" (basa Spanyol pawonan kanggo ngarani basa Chabacano ing Manila, mligané menyang Ermita) kanggo mbédhakaké karo basa Spanyol kang dipitutur déning "peninsulares", "insulares", "Mestizo", utawa kalangan priyayi kang diarani "ilustrados"
Jeneng iki ngembang dadi tembung kang duwé arti dhéwé lan ora ana arti nègatip, namung jeneng basa kang duwé gaya Spanyol dhéwé
Panyatur pambarep basa iki lair saka wongtuwa campuran – wong asli kang urip ing kutha lan basa budhayané dadi Spanyol, imigran Cina lan prajurit Spanyol utawa Amérika Latin lan para punggawa sajeroning jaman Spanyol
Zamboangueños lumrahé ngéja jeneng basané, najan ora mesthi, kanthi Chavacano sawetara kang nganggo dhialèk Zamboanga mau "Zamboangueño" lan uga diéja "Chabacano"